# Referat styremøte 25.08.2020

Til stede: Marit Lunnan, Arne Espen Dillan, Maren Frydenlund, Lene Heistad, Gjertrud Øygard Hienerwadel og Elise Hermo Rusti (skype)

Sak 1. Info fra Namsos kjøre- og rideklubb

Omvisning på senteret til Namsos kjøre- og rideklubb. Vi syns det er positivt å få komme på besøk til klubbene i kretsen. De vi ikke har besøkt enda er Stjørdal, Lø og Linnk, disse blir prioritert for besøk videre i 2020/21.

Sak 2. Referat fra forrige styremøte

Referat fra forrige styremøte ble gjennomgått

Sak 3. Premier, sponsorer og fordeling av oppgaver KM (brev til sponsorer)

Rosetter er bestilt fra rosetter.no i Trondheim og vil være klar til KM sprang. Marit og Elise har bestilt vinnerdekken til KM sprang. Lene har ordnet hestebånd og sjekket at vi har nok medaljer. Det jobbes videre med å få sponset klassene i KM dressur og GLOI. Arne Espen snakker med klubbene om å legge inn logoen til sponsorene i equipe, Elise sender oversikten over hvem som sponser hvilken klasse til Steinkjer og Skeyna. Marit/Elise sender ut infobrev til alle sponsorene.

Lene og Arne Espen er våre representanter under KM sprang.

Marit og Maren er våre representanter under KM dressur.

Elise lager oversikt over hva Gloi skal ha av premier og sender denne til Lene. Lene lager en eske med premiene som Marit tar med til Gloi.

Sak 4. Opplæring equipe/horsepro

Vi har fått en forespørsel fra Skeyna kjøre- og rideklubb ang kurs/opplæring, Arne Espen følger opp. Arne Espen legger ut på facebook siden til NTRyK at dersom flere har behov for opplæring så kan man ta direkte kontakt med kretsen.

Marit sender mail til klubbene og minner om at klubbene må sende inn stevneinvitasjonene i god tid.

Frister er som følger:

Fra arrangørklubben til det elektroniske stevnearrangørprogrammet (eller sportsutvalg/krets): senest 4 uker før første stevnedag.

Godkjenning av stevneinvitasjonene: senest 14 dager før første stevnedag.

Publisering av stevneinvitasjonen: senest 14 dager før første stevnedag.

Sak 5. Førstehjelpsdag

Utsettes til 2021 pga Corona

Sak 6. KM feltritt 2021

Stiller oss veldig positiv til å samarbeide med STRyK om KM feltritt i 2021. Statuttene må være klare senest 1. mars 2021. Gjertrud blir vår representant i arbeidet med statutt.

Sak 7. Teknisk personell

STRyK har planer om å lage en felles liste for teknisk personell i Midt-Norge. Elise har sendt over vår liste som ble oppdatert i 2019.

Dressurdommere og steward er det for lite av.

Lene sjekker om det er kretsen eller rytterforbundet som holder kurs for de forskjellige tekniske personell og muligheten for å arrangere kurs for steward.

Arne Espen sjekker for dressurdommer.

Steward 2 kurs som ble utsatt tidligere blir gjennomført i november.

Sak 8. SDA kurs

Gjertrud sjekker om det er kretsen eller rytterforbundet som holder kurs for de forskjellige tekniske personell og svarer opp mailen fra Sprangdommerkomiteen.

Sak 9. KM kjøring spørsmål fra Trollheimen

Marit svarer Trollheimen at KM statutten de henviser til ikke er godkjent, og at den som er godkjent må brukes (vedlegges).

Sak 10. Frist for å søke stevner 2021

Marit sender mail til klubbene om at de må søke stevner for 2021 med frist 15. november.

Sak 11. Kretstrening kjøring. Kjørevogn og kjegler

Marit har spurt Henriette Skjelbred om hun er interessert i å ha kretstrening i kjøring og hun sa ja. Forslag til dato: En dag i høstferien. Marit lager invitasjon i samarbeid med Henriette. Marit tar bilde av kjørevognen og kjeglene slik at vi kan promotere utstyret vi har. Disse er også mulig å låne til kretstreningene og står lagret på Mære landbruksskole.

Sak 12. Eventuelt

* Bare en klubb har svart på forespørselen vår om å finne en representant for arbeidsgruppa for utredning av fremtidig organisasjon, Marit sender purring per mail
* Ponniklasser i KM blir slått sammen, Steinkjer og Skeyna informeres om at det må legges inn i viktig melding. Arne Espen følger opp.
* Godkjenning av stevner i mesterskap: flere burde lese igjennom
* Invitasjon til temakveld fra idrettskretsen, Elise sender mailen videre til klubbene.
* Grønt kort kursholder: Det blir arrangert kurs for kursholdere og vi vil dermed ha 5 kursholdere i kretsen. Gjertrud sjekker hva som skal til for å ha ridedelen.

Neste styremøte: Tirsdag 29. september på Mære kl 18:00

Ref. Elise Hermo Rusti